**

**ΕΛΛΗΝΙΚΗ ΔΗΜΟΚΡΑΤΙΑ Μοσχάτο, 27/03/2023**

**ΝΟΜΟΣ ΑΤΤΙΚΗΣ Αριθ. Πρωτ.:**

**ΔΗΜΟΣ ΜΟΣΧΑΤΟΥ-ΤΑΥΡΟΥ**

**ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

Τηλέφωνο : 2132019626

**Προς: Την Οικονομική Επιτροπή**

**Αξιολόγηση των στόχων του πίνακα στοχοθεσίας οικονομικών αποτελεσμάτων του Δήμου Μοσχάτου-Ταύρου Δ΄ τριμήνου 2022 σωρευτικά.**

Ο πίνακας στοχοθεσίας οικονομικών αποτελεσμάτων αποτυπώνει σε ενοποιημένη και συνοπτική μορφή τα στοιχεία του ετήσιου προϋπολογισμού και του μηνιαίου προγράμματος εκτέλεσης του, βάσει των εκτιμήσεων που θέτει ο Δήμος για την χρονική πορεία πραγματοποίησης των ετήσιων στόχων ως προς το ύψος των εσόδων και των δαπανών σε ταμειακή βάση, σε επίπεδο μήνα και τριμήνου, καθώς και σωρευτικά από την αρχή του έτους και ως προς το ύψος των απλήρωτων υποχρεώσεων στο τέλος του μήνα.

Οι στόχοι των εσόδων και των εξόδων αναλύονται σε υπο-ομάδες, οι οποίες αποτελούν ομαδοποιήσεις συγκεκριμένων Κωδικών Αριθμών (ΚΑ) του προϋπολογισμού. Η διαφορά των στόχων εσόδων και εξόδων καθορίζει το **στόχο ταμειακού αποτελέσματος ΟΠΔ** της εξεταζόμενης περιόδου και ακολούθως το στόχο για το ύψος των συνολικών ταμειακών διαθεσίμων στο τέλος αυτής. Ο **στόχος οικονομικού αποτελέσματος ΟΠΔ** προκύπτει από τη διαφορά του ταμειακού αποτελέσματος και του στόχου απλήρωτων υποχρεώσεων στο τέλος της περιόδου. Κατά τη λήξη του οικονομικού έτος, ο στόχος του οικονομικού αποτελέσματος διαμορφώνεται σε μηδέν, τιμή που εκφράζει την πλήρη χρήση των πόρων του Δήμου μέσω της υλοποίησης του προϋπολογισμού του. Αντίστοιχα εάν έχει εγγραφεί αποθεματικό τότε κατά τη λήξη του οικονομικού έτους, ο στόχος οικονομικού αποτελέσματος θα πρέπει να εκτιμηθεί σε ποσό ίσο με αυτό του αποθεματικού. Στις περιπτώσεις που το χρηματικό υπόλοιπο δεν ισούται με τα διαθέσιμα της προηγούμενης χρήσης , η ενδεχόμενη διαφορά ανάμεσα στα δύο μεγέθη μεταβάλει ισόποσα και αντίστροφα και τον στόχο του οικονομικού αποτελέσματος ΟΠΔ.

Κατά την διάρκεια του έτους, ελέγχεται ο βαθμός επίτευξης των στόχων αυτών από το Παρατηρητήριο, το οποίο αξιολογεί τις προβλέψεις εσόδων και εξόδων και σε περίπτωση που διαπιστωθεί απόκλιση Οικονομικού αποτελέσματος ΟΠΔ άνω του 10%, ενημερώνει, εντός ενός μηνός από τη λήξη του τριμήνου , τον φορέα, την αρμόδια για την εποπτεία Αρχή και το Υπουργείο Εσωτερικών, παρέχοντας οδηγίες και εισηγούμενο μεθόδους για τη διόρθωση της απόκλισης.

Επίσης θα πρέπει να σημειωθεί ότι οι στόχοι συνολικά των υποομάδων «Ίδια έσοδα» και «Έσοδα ΠΟΕ» ελέγχονται διακριτά καθώς η συγκεκριμένη κατηγορία εσόδων ενισχύει σε σημαντικό βαθμό την οικονομική αυτοτέλεια του ΟΤΑ παρέχοντας του τη δυνατότητα χρηματοδότησης τόσο λειτουργικών όσο και επενδυτικών δαπανών.

Για την κατάρτιση του πίνακα στοχοθεσίας οικονομικών αποτελεσμάτων, λήφθηκαν υπόψη οι οδηγίες της ΚΥΑ 34574/20-7-2018 του Υπ. Εσωτερικών και Οικονομικών, του εγγράφων 44485/6-8-2018, 65270/19-11-18 και 61528/28-9-2020 του Υπουργείου Εσωτερικών και η χρονική πορεία εκτέλεσης του προϋπολογισμού του προηγούμενου έτους καθώς και η εποχικότητα των εσόδων-εξόδων σε συνδυασμό με κάθε άλλο στοιχείο, το οποίο μπορούσε να αξιοποιηθεί, προκειμένου να αποδοθεί πρόγραμμα ρεαλιστικό και αξιόπιστο. Επίσης το πρόγραμμα καταρτίστηκε με βάση την αρχή της ισοσκέλισης του προϋπολογισμού, υπό την έννοια ότι το σύνολο των εξόδων δεν επιτρέπεται να υπερβαίνει το σύνολο των εσόδων, περιλαμβανομένου του ταμειακού υπολοίπου.

Με βάση τα ανωτέρω, ο Δήμος προέβη στην κατάρτιση του πίνακα στοχοθεσίας όπως αυτός προβλέπεται στην ΚΥΑ 34574/2018 , ο οποίος εγκρίθηκε από το Δημοτικό Συμβούλιο με την υπ΄ αρ. 183/2021 απόφαση και ελέγχθηκε από την Αποκεντρωμένη Διοίκηση με την αρ. πρωτ. 4700/2022 Απόφαση.

Στους παρακάτω πίνακες καταγράφονται οι στόχοι, τα στοιχεία εκτέλεσης του προϋπολογισμού και οι αποκλίσεις που σημειώνονται για το δ΄ Τρίμηνο του οικονομικού έτους 2022 συνοπτικά.

|  |  |  |  |  |
| --- | --- | --- | --- | --- |
| **Α/Α στήλες** | **1** | **2** | **3** | **4** |
| Στοιχεία | Γραμμή ΟΠΔ " Ίδια έσοδα" ( γραμμή 3α, 3β,4) | Γραμμή ΟΠΔ " Σύνολο εσόδων" ( γραμμή Α.1+ διαθέσιμα) | Γραμμή ΟΠΔ " Σύνολο εξόδων"(γραμμή β.1) | Γραμμή ΟΠΔ " Απλήρωτες υποχρεώσεις"(γραμμή γ.2) |
| 1. Στόχοι δ' τριμήνου 2022(€) | 11.475.976,00 | 39.287.331,00 | 39.216.013,00 | 0,00 |
| 2. Εκτέλεση Π/Υ δ' τριμήνου 2022 (€) | 11.899.147,22 | 30.322.797,84 | 23.617.879,31 | 2.063.004,60 |
| 3. Ποσό απόκλισης εκτέλεσης από στόχους δ' τριμήνου 2022 (€) | 423.171,22 | -8.964.533,16 | -15.598.133,69 | 2.063.004,60 |
| 4. Ποσοστό απόκλισης εκτέλεσης από στόχους δ' τριμήνου 2022 (€) | **3,69%** | -23% | -40% | #ΔΙΑΙΡ/0! |

|  |  |
| --- | --- |
| **ΤΑΜΕΙΑΚΟ ΑΠΟΤΕΛΕΣΜΑ ΟΠΔ** | |
|  |  |
| Απόκλιση Εσόδων | -8.964.533,16 |
| Απόκλιση Εξόδων | -15.598.133,69 |
| Απόκλιση Ταμειακού Αποτελέσματος **(1)** | **6.633.600,53** |
|  |  |
| **ΑΠΛΗΡΩΤΕΣ ΥΠΟΧΡΕΩΣΕΙΣ** | |
| Στόχος | 0,00 |
| Εκτέλεση | 2.063.004,60 |
| Απόκλιση Απλήρωτων Υποχρεώσεων (Εκτέλεση μείον Στόχος) **(2)** | **2.063.004,60** |
|  |  |
| **ΟΙΚΟΝΟΜΙΚΟ ΑΠΟΤΕΛΕΣΜΑ ΟΠΔ** | |
|  |  |
| Απόκλιση Ταμειακού Αποτελέσματος **(1)** | 6.633.600,53 |
| Απόκλιση Απλήρωτων Υποχρεώσεων **(2)** | 2.063.004,60 |
| Διαφορά **(1) - (2)** | 4.570.595,93 |
| Απόκλιση | **11,63%** |

Θα πρέπει να διευκρινιστεί ότι για τον εντοπισμό των αποκλίσεων ισχύει:

• ως προς το σκέλος των εσόδων, η σχέση «Εκτέλεση μείον Στόχος»,

• ως προς το σκέλος των δαπανών, η σχέση «Εκτέλεση μείον Στόχος»,

• ως προς το ταμειακό αποτέλεσμα ΟΠΔ, η σχέση «Απόκλιση Εσόδων μείον Απόκλιση Εξόδων»,

• ως προς τις απλήρωτες υποχρεώσεις υπολογίζεται σωρευτικά η απόκλιση των απλήρωτων υποχρεώσεων από το μητρώο δεσμεύσεων στο τέλος κάθε τριμήνου έναντι των αντίστοιχων στόχων απλήρωτων υποχρεώσεων από την γραμμή Γ2,

• ως προς το οικονομικό αποτέλεσμα ΟΠΔ, η σχέση «Απόκλιση ταμειακού αποτελέσματος μείον Απόκλιση απλήρωτων υποχρεώσεων».

Από την επεξεργασία που κάναμε, προκύπτουν τα εξής:

1) Τα ίδια έσοδα του Δήμου μας ανέρχονται σε 11.737.171,19 €, ενώ ο στόχος που είχε τεθεί ήταν 10.962.783,00 € και εμφανίζεται ***θετική*** ***απόκλιση*** ποσού 774.388,19€ ποσοστού 7,06%. Ενώ τα έσοδα που εισπράχθηκαν από απαιτήσεις ΠΟΕ (32-85) ανέρχονται σε 161.976,03 €, ο στόχος που είχε τεθεί ήταν 513.193,00 € και εμφανίζει ***αρνητική απόκλιση*** ποσού 351.216,97€ ποσοστού 68,44%.

2) Το σύνολο των εσόδων (χωρίς το χρηματικό υπόλοιπο) ανέρχεται σε 24.580.616,84€ και τα διαθέσιμα της 31/12/2021 σε 5.742.181,00 € και συνολικά τα έσοδα πλέον διαθέσιμα σε 30.322.797,84€ ενώ ο στόχος συνολικά που είχε τεθεί ήταν 39.287.331,00€ και εμφανίζεται ***αρνητική απόκλιση*** ποσού 8.964.533,16 και ποσοστού 22,82%

3) Οι απλήρωτες υποχρεώσεις του δ΄ τριμήνου, βάσει στοιχείων από το μητρώο δεσμεύσεων ανέρχονται σε 2.063.004,60 € ενώ ο στόχος που είχε τεθεί ήταν 0,00 €.

4) Το σύνολο των εξόδων ανέρχεται σε 23.617.879,31 €, ενώ ο στόχος που είχε τεθεί ήταν 39.216.013,00 € και εμφανίζεται ***αρνητική απόκλιση*** ποσού 15.598.133,69€ και ποσοστού 39,77%.

5) **Το ταμειακό αποτέλεσμα του τριμήνου που προκύπτει από την ανωτέρω σχέση όπως προβλέπεται ανέρχεται σε 6.633.600,53€.**

6) **Το οικονομικό αποτέλεσμα του τριμήνου που προκύπτει από την ανωτέρω σχέση όπως προβλέπεται, ανέρχεται σε 4.570.595,93€ και η αναγωγή του σε ποσοστό πραγματοποιείται με τον τύπο (Απόκλιση Οικονομικού αποτελέσματος ΟΠΔ/Στόχος συνολικών Εσόδων ) και είναι 11,63 %.**

**Η Αναπληρώτρια Διευθύντρια Οικονομικών Υπηρεσιών**

**Καλλιόπη Αθανασοπούλου**